
Sülysáp Nagyközség Önkormányzata Képviselő-testületének
1/2010. (II. 3.) önkormányzati rendelete
a helyi önszerveződő közösségek pénzügyi támogatásának rendjéről

EGYSÉGES SZERKEZETBEN

a módosításáról szóló 8/2010. (IV. 9.) és 1/2011. (I. 31.) önkormányzati rendelettel

Sülysáp Nagyközség Önkormányzat Képviselő-testülete a Magyar Köztársaság Alkotmányáról szóló 1949. évi XX. tv. 44/A. § (2) bekezdésében kapott felhatalmazás alapján - figyelemmel a helyi önkormányzatokról szóló 1990. évi LXV. törvény (Ötv.) 8. § (5) bekezdésében valamint 16. §‑ában foglaltakra – a helyi önszerveződő közösségek pénzügyi támogatásának rendjéről az alábbi rendeletet alkotja:

A rendelet célja, alapelvei

1. §

Sülysáp Önkormányzat Képviselő-testülete elismeri és támogatja azt a tevékenységet, amelyet a településen élő vagy dolgozó állampolgárok önszerveződő közösségei végeznek az önkormányzati feladatok megvalósítása, a polgárok közéletbe való bevonása, a település fejlesztése és szépítése, a környezetvédelem, az arra rászorulók támogatása, a kultúra és a hagyományok ápolása, a lakosság művelődése, oktatása, szórakozása, sportolása érdekében.
2. §

Az 1. §‑ban foglalt elvek megvalósítása érdekében a képviselő-testület az éves költségvetéséről szóló rendeletében – a település anyagi lehetőségeitől függően – keretet állapít meg az önszerveződő közösségek pénzügyi támogatásának céljára, s a keret felhasználásáról való döntés megfelelő előkészítése, az önszerveződő közösségek közötti esélyegyenlőség biztosítása érdekében bevezeti a pályázati rendszert, melynek feltételeit, az eljárás rendjét e rendeletében szabályozza.
3. §

(1) E rendelet alkalmazásában önszerveződő közösség
a) az a bíróság által bejegyzett egyesület, alapítvány, egyház, amely az önkormányzat illetékességi területén bejegyzett székhellyel rendelkezik vagy sülysápi székhellyel alszervezetet működtet; illetve abban az esetben, hogy ha nem rendelkezik székhellyel az önkormányzat illetékességi területén, akkor hitelt érdemlően tudja bizonyítani, hogy tevékenységét a településen végzi a település lakossága érdekében.

b) olyan helyi közösség, amely a tárgyévhez képest legalább három éve meghatározó szerepet tölt be Sülysáp Nagyközség közéletében.

(2) E rendelet alkalmazásában nem minősül önszerveződő közösségnek a politikai párt helyi szervezete, a munkaadói és munkavállalói érdekképviseleti szerv, biztosító egyesület.
A pályázatok benyújtása

4. §

(1) Az önszerveződő közösségek pénzügyi támogatása (a továbbiakban: pénzügyi támogatás) iránti pályázatokat írásban, az 1. melléklet szerinti pályázati adatlapon, a szükséges mellékletekkel együtt a Polgármesteri Hivatalba kell benyújtani az önkormányzat pályázati felhívása alapján.
 

(2) A pályázathoz csatolni kell:

a) az önszerveződő közösség bíróság általi bejegyzéséről szóló végzést;

b) az önszerveződő közösség alapszabályát vagy működésének egyéb alapdokumentumát;
c) 

d) az önszerveződő közösség előző évi tevékenységéről szóló tájékoztatót, különös tekintettel a végzett feladatokra, elért eredményekre;

e) az önszerveződő közösség közgyűléséről vagy döntéshozó szerve üléséről készült azon jegyzőkönyvet vagy határozati kivonatot, mely a pályázat benyújtására vonatkozó döntést és a megvalósítani kívánt célt tartalmazza.

f) az önszerveződő közösség által pályázott összeg felhasználásának tervezetét, a várható költségek szerint részletezve.

g) a pályázó számlavezető pénzintézetének megnevezését és a pályázó számlaszámának megjelölését, ahová a támogatás összege átutalható,
h) nyilatkozatot arról, hogy a pályázó szervezetnek köztartozása (APEH, önkormányzati adóhatóság) nincs,
i)  nyilatkozat a külön jogszabály szerinti összeférhetetlenségről, érintettségről, közzétételi kérelem,

j) írásbeli hozzájárulást a pályázatban foglalt közérdekű adatok kezeléséhez és a hivatalos internetes honlapon való közzétételéhez.
(3) A Polgármesteri Hivatal eljárása során köteles vizsgálni, hogy a pályázó pályázatához csatolta-e a 4. § (2) bekezdés szerinti mellékleteket. Amennyiben a pályázat benyújtása hiányosan történt, a pályázót írásban kell felhívni arra, hogy a felhívás kézbesítésétől számított nyolc (8) napon belül a hiányt pótolja. Annak a pályázónak, aki a pályázat kiegészítését felhívás ellenére sem végzi el, az Oktatási, Művelődési és Sport Bizottság nem tehet javaslatot a támogatás megállapítására a képviselő-testület felé. 

(4) Amennyiben az önszerveződő közösség korábban már részesült támogatásban, a (2) bekezdés a)–b) pontokban felsorolt dokumentumok benyújtása mellőzhető abban az esetben, ha az előző támogatás óta eltelt időszakban e dokumentumok tartalmát illető változás nem történt.

(5) Támogatás

a) személyi jellegű kiadásokra nem igényelhető,

b) közműdíjak, illetve szolgáltatási díjak fizetésére csak a dokumentáltan a pályázó tulajdonában vagy használatában álló ingatlanok, eszközök tekintetében igényelhető.

A beérkezett pályázatok véleményezése

5. §

(1) A Pénzügyi és Ügyrendi Bizottság évente javaslatot tesz a képviselő-testület felé a támogatási keret összegére.

(2) A beérkezett pályázatokat – a pályázati határidő elteltét követő 15 napon belül – az Oktatási, Művelődési és Sport Bizottság megvizsgálja, véleményezi és indokolással ellátott javaslatot tesz a képviselő-testület felé, a keretösszegen belül, a támogatás odaítélésére, illetőleg pályázóként annak összegére. 
(3) Az Oktatási, Művelődési és Sport Bizottság vizsgálata különösen arra terjed ki, hogy az önszerveződő közösség tevékenysége mennyiben közérdekű, illetőleg a támogatásban részesítendő célkitűzés a köz javát mennyiben szolgálja és szakmai szempontból mennyiben megvalósítható.

 (4) Az Oktatási, Művelődési és Sport Bizottság vizsgálata különösen arra terjed ki, hogy
a) az önszerveződő közösség az előző évben kapott pénzügyi támogatással megfelelően elszámolt-e;

b) a támogatásban részesítendő cél megvalósításához – a támogatás esetleges összegét is figyelembe véve – rendelkezik-e a megfelelő pénzügyi és egyéb feltételekkel;

c) a támogatásban részesítendő cél megvalósítása igényli-e az önkormányzat egyéb támogatását;

d) a támogatásban részesítendő cél megvalósítása pénzügyi támogatás helyett támogatható-e más, alkalmasabb módon,

e) a pályázó tervezett éves vagy egyedi programjának megtervezése során figyelembe vette-e a Képviselő-testület által a tárgyévre jóváhagyott települési rendezvénynaptár programjait.

A pályázatok elbírálása

6. §
(1) A bizottságok által véleményezett pályázatok képviselő-testület elé terjesztéséről a Polgármesteri Hivatal gondoskodik.
(2) Az előterjesztést úgy kell elkészíteni, hogy abból a képviselők számára egyértelmű legyen az Oktatási, Művelődési és Sport Bizottság véleménye és javaslata.

(3) A pályázatok elbírálása során a képviselő-testület dönthet úgy is, hogy pénzügyi támogatás helyett a kért támogatást más formában biztosítja, feltéve, hogy a támogatás más módja a pályázó által megjelölt cél megvalósításának támogatására alkalmas.
(4) A pályázatok elbírálásáról szóló döntést a képviselő-testület az Oktatási, Művelődési és Sport Bizottság döntését követő első ülésén hozza meg. Amennyiben az Oktatási, Művelődési és Sport Bizottság döntése és a soron következő képviselő-testületi ülés közötti idő nem elegendő az előterjesztés szervezeti és működési szabályzat szerinti megfelelő előkészítésére, a döntéshozatalra az azt követő testületi ülésen kerül sor. 

(5) A képviselő-testület kedvező elbírálása esetén a pénzügyi támogatás megálla​pításáról szóló határozatban meg kell jelölni azt is, hogy a támogatás felhasználása milyen célra történhet.
(6) A képviselő-testületi döntés pályázókkal történő közléséről és a 2. melléklet szerinti támogatási szerződés megkötéséről a polgármester gondoskodik a döntést követő 30 napon belül.

(7) Nem bejegyzett önszerveződő közösség esetén a támogatási szerződést a közösség pályázatban megjelölt képviselőjével kell megkötni, aki a pályázati támogatás cél szerinti felhasználásáért és elszámolásáért személyesen felel.

7. §
A támogatásban részesülő önszerveződő közösség a kapott támogatást csak a szerződésben meghatározott célra használhatja fel. A támogatás eltérő célra történő felhasználása csak akkor lehetséges, ha ehhez a képviselő-testület hozzájárult. Ebben az esetben a támogatási szerződést módosítani kell, melyről a testületi döntést követő 30 napon belül a polgármester gondoskodik.
8. §

Nem részesíthető pénzügyi támogatásban az az önszerveződő közösség

a) amely az előző évben kapott pénzügyi támogatással nem, vagy nem megfelelően szá​molt el;

b) az előző évben kapott támogatást – képviselő-testületi döntés nélkül - a támogatási szerződésben jóváhagyott céltól eltérően használta fel.

c) amely a pályázatában megtévesztő vagy valótlan adatot szolgáltatott,

d) amelynek lejárt esedékességű köztartozása van.
A támogatás kifizetése és felhasználásának elszámolása

9. §

Az elnyert támogatás az önszerveződő közösség folyószámlájára történő átutalásáról – évente két egyenlő részletben: a szerződéskötést követő 30 napon belül, illetve szeptember 30-ig – a jegyző gondoskodik.

10. §

(1) Az önszerveződő közösség a kapott pénzügyi támogatás felhasználásáról köteles elszámolni. E kötelezettségének a tárgyévet követő év január 31-ig tehet eleget.

(2) Az elszámolási kötelezettség a 3. melléklet szerinti adatlap és mellékletei (számviteli bizonylatok másolata, szakmai beszámoló stb.) benyújtásával teljesíthető.


(3) Az előző évi elszámolások elfogadásáról a Pénzügyi és Ügyrendi Bizottság dönt. 
Polgármesteri támogatási keret
11.§
 (1) Az Önkormányzat költségvetésében az évközben beérkező egyedi támogatási igények kielégítésére polgármesteri támogatási keretet hoz létre, melynek felhasználásáról a polgármester átruházott hatáskörben dönt.

(2) A támogatási szerződés megkötésekor és azt követően az elszámoláskor jelen szabályzat 7 – 10. §-aiban foglaltakat kell értelemszerűen alkalmazni.

Egyéb rendelkezések

12. §

(1) Az önszerveződő közösségek részére megállapított pénzügyi támogatás összegét valamint annak célját az önkormányzat hivatalos lapjában közzé kell tenni.

(2) Ugyancsak közzé kell tenni azt, hogy a kapott támogatással az önszerveződő közösség e rendelet előírásainak megfelelően számolt-e el, s a felhasználás milyen célra történt.

(3) A közpénzekből nyújtott támogatások átláthatóságáról szóló 2007. évi CLXXXI. törvény, illetve ennek végrehajtásáról szóló 67/2008. (III. 29.) Korm. rendelet alapján valamennyi pályázatot egy központi honlapon kell közzé tenni a nyertesek és a nyert összeg megjelölésével, valamint a pályázat teljesítését igazoló beszámolóval együtt. 
(4) A közzétételről a polgármester gondoskodik. A közzététel határideje a 6. § (4) bekezdése szerinti döntést követően megjelenő lapszám, illetve a központi honlap esetén fenti bekezdésben meghatározott jogszabály szerinti határidő.
A rendelet hatályba lépésére vonatkozó rendelkezések

13. §
E rendelet kihirdetése napján lép hatályba. Rendelkezéseit első ízben a 2010. évi költségvetésben e célra meghatározott támogatási keret felosztása során kell alkalmazni.

Sülysáp, 2010. január 21.

Dr. Illés Zsuzsanna         
Horinka László
    
mb. jegyző
polgármester




1. melléklet a 1/2010. (II. 3.) önkormányzati rendelethez

	PÁLYÁZATI ADATLAP

Sülysáp Nagyközség Önkormányzatának

civil szervezeteket támogató keretére

	

	1. Pályázó neve:

	

	2. Pályázó címe, elérhetősége:

	Település:
	

	Utca, házszám:
	

	Irányítószám:
	

	Telefonszám:
	

	E-mailcím:
	

	3. Pályázó értesítési címe (amennyiben a székhelyétől eltér):

	Település:
	

	Utca, házszám:
	

	Irányítószám:
	

	4. Pályázó szervezeti-működési adatai:

	Szervezeti-működési formája:
	( alapítvány
	( egyesület
	( egyéb:……………..…....

	
	( közalapítvány
	( egyház
	( nem bejegyzett szervezet

	Tagjainak száma:
	

	Pályázó programjain résztvevők köre és létszáma:
	

	5. Pályázó képviselőjének adatai:

	Név:
	

	Telefonszám:
	

	E-mailcím:
	

	6. Pályázó egyéb adatai (amennyiben ezekkel rendelkezik):

	Bírósági bejegyzés száma:
	

	Adószám:
	

	Számlavezető pénzintézet:
	

	Bankszámlaszám:
	

	A pályázati támogatást
	( átutalással
	kérjük kifizetni.

	
	( készpénzben
	

	7. Előző évben kapott támogatások:

	Sülysáp Nagyközség Önkormányzatától kapott támogatás:
	Ft

	Egyéb támogatók:

	· 

	· 

	· 

	8. A támogatás igénylésének célja (kérjük megjelölni):

	( Pályázó tárgyévi működésének támogatása

	( Konkrét program (ok) megvalósítása, éspedig:…………..………………………….

	9. Pályázat pénzügyi adatai:

	BEVÉTELEK

	· Jelen pályázaton igényelt támogatás:
	Ft

	· 
	Ft

	· 
	Ft

	· 
	Ft

	· 
	Ft

	· 
	Ft

	BEVÉTELEK ÖSSZESEN (kiadásokkal azonos):
	Ft

	KIADÁSOK

	· 
	Ft

	· 
	Ft

	· 
	Ft

	· 
	Ft

	· 
	Ft

	· 
	Ft

	· 
	Ft

	· 
	Ft

	KIADÁSOK ÖSSZESEN (bevételekkel azonos):
	Ft

	10. Nyilatkozatok:

	Kijelentem, hogy Pályázó 

( bejegyzett szervezet – a bejegyzett célkitűzésének megfelelően – jelenleg is működik.

( nem bejegyzett szervezet …………..…… (év) óta végez közösségi, önszerveződő tevékenységet Sülysápon.

	Kijelentem, hogy a Pályázónak semmilyen jellegű köztartozása nincs.

	Kijelentem, hogy Pályázó a közhasznú szervezetekről szóló 1997. évi CLVI. törvény 26. § d) pontja szerinti közvetlen politikai tevékenységet nem folytat; továbbá hogy, a pályázat kiírását megelőző öt évben együttműködési megállapodást nem kötött és tartott fenn Magyarországon bejegyzett párttal (a továbbiakban: párt), valamint hogy a pályázat kiírását megelőző öt évben párttal közös jelöltet nem állított országgyűlési, európai parlamenti vagy helyi önkormányzati választáson.

	Kijelentem, hogy személyemmel, illetve a Pályázóval szemben a közpénzekből nyújtott támogatások átláthatóságáról szóló 2007. évi CLXXXI. törvény (Knyt.) 

· 6. § (1) bekezdése szerinti összeférhetetlenség

( nem áll fenn.

( fennáll az ….. pont alapján.

· 8. § (1) bekezdése szerinti érintettség

( nem áll fenn.

( fennáll az ….. pont alapján.

Az összeférhetetlenség vagy az érintettség alapjául szolgáló körülmény leírása:

...............................................................................................................................

Kijelentem, hogy az összeférhetetlenség megszüntetésére az alábbiak szerint intézkedtem:...........................................................................................................

Kijelentem, hogy az érintettség közzétételét külön űrlap csatolásával kezdeményeztem. (Az űrlap a Polgármesteri Hivatalban beszerezhető.)

	Pályázó képviseletében 

· hozzájárulok ahhoz, hogy a pályázatban szereplő adatokat és információkat a Támogató nyilvántartásában szerepeltesse, a hatályos jogszabályoknak megfelelően kezelje, internetes honlapon közzétegye;

· tudomásul veszem, hogy a benyújtott, illetve nyertes pályázat adatai nyilvánosságra hozhatók, kivételt képeznek a pályázó által a pályázat benyújtásakor a Ptk. 81. § (2) és (3) bekezdése szerint üzleti titokként megjelölt adatok, feltéve, hogy ez nem akadályozza meg a közérdekből nyilvános adat megismerésének lehetőségét.

	Büntetőjogi felelősségem tudatában kijelentem, hogy a pályázatban közölt adatok a valóságnak megfelelnek.

	11. Csatolandó mellékletek:

	· Pályázó bírósági bejegyzéséről szóló végzés másolata (bejegyzett szervezet esetén)


	· Az alapszabály, illetve a működési alapdokumentum másolata (bejegyzett szervezet esetén)


	· Pályázó előző évi tevékenységének összefoglalása

	· A pályázati program részletes leírása

	· Közzétételi kérelem (amennyiben az a nyilatkozatok alapján indokolt)

	Kelt: ...................................................

	…………………………………………

aláírás (bélyegző)


2. melléklet a 1/2010. (II. 3.) önkormányzati rendelethez

TÁMOGATÁSI SZERZŐDÉS 
civil szervezet önkormányzati támogatására 
amely létrejött egyrészt  Sülysáp Nagyközség Önkormányzata (székhelye: 2241 Sülysáp, Szent István tér 1.; képviseli: ...………………………………………….…… polgármester), 

a továbbiakban: Támogató,

másrészt ………………………………………………………………………………………… (székhelye/címe: ……………………………….; képviseli: ………………………………...), 

a továbbiakban: Támogatott között a mai napon, az alábbi feltételekkel: 
1. Támogató a Képviselő-testületnek a helyi önszerveződő közösségek pénzügyi támogatásának rendjéről szóló, többször módosított 1/2010. (II.03.) önkormányzati rendelete (a továbbiakban: Ör.) alapján meghozott …/….(…) ÖKT határozata szerint ……………………,- Ft, azaz ………………………….. forint vissza nem térő támogatást nyújt Támogatottnak.
2. A támogatás kizárólag a Támogatottnak a támogatást megállapító döntés alapjául szolgáló pályázatában foglaltak szerinti célra és módon használható fel.

3. A támogatás két egyenlő részletben kerül kifizetésre (első részlet: 30 napon belül, második részlet: szeptember 30-ig) a pályázatban megjelölt módon

( készpénzben a Polgármesteri Hivatal házipénztárából

( átutalással a Támogatott …………….…....................…………………… pénzintézetnél vezetett ....…………………………………………………….. számú számlájára.

4. Támogató - az 1992. évi XXXVIII. törvény 13/A. §-ában foglalt felhatalmazás alapján - számadási kötelezettséget ír elő Támogatott számára: Támogatott legkésőbb a tárgyévet követő év január 31. napjáig köteles a kapott összeg rendeltetésszerű felhasználásáról írásban beszámolni. A határidő túllépésére csak különösen méltányolandó esetben, Támogatott kérelmére, a Támogató képviselőjének írásbeli engedélyével (a támogatási szerződés módosításával) van lehetőség, legfeljebb a tárgyévet követő év március 1-jéig.

5. A támogatásról az Ör. 3. melléklete szerinti szakmai és pénzügyi beszámoló benyújtásával kell elszámolni. A szakmai beszámolónak tartalmaznia kell a pályázati cél megvalósulásának leírását és dokumentálását, a pénzügyi beszámolóban pedig számviteli bizonylatok hitelesített másolataival kell igazolni a támogatás cél szerinti felhasználását.

6. Támogatott tudomásul veszi, hogy amennyiben nem a támogatott célra használja fel a támogatás összegét, illetve amennyiben elszámolási kötelezettségének nem tesz eleget határidőn belül, úgy - a Támogató ezirányú felszólítását követően - köteles a támogatást visszafizetni, továbbá az összeg kézhezvétele és visszautalása közötti időszakra vonatkozó, az időszakra érvényes jegybanki alapkamat mértékével számított kamatot megfizetni.

7. Jelen szerződés a támogatásról való elszámolás Támogató általi elfogadásával zárul le.

8. A jelen szerződésben nem szabályozott kérdésekben a Polgári Törvénykönyv rendelkezései, valamint az államháztartás működéséről szóló jogszabályok az irányadók.

Jelen szerződést felek – elolvasás és értelmezés után – mint akaratukkal mindenben megegyezőt, jóváhagyólag írják alá. A szerződés 2 példányban készült, melyből felek 1-1 példányt kapnak kézhez. 

Sülysáp, …………. év ……………………..hó …….. nap


……………………………………….
……………………………………….


Támogató
Támogatott
3. melléklet a 1/2010. (II. 3.) önkormányzati rendelethez

	PÁLYÁZATI ELSZÁMOLÁS
Sülysáp Nagyközség Önkormányzata által nyújtott támogatásról

	

	1. Támogatott neve:

	

	2. Támogatott címe, elérhetősége:

	Település:
	

	Utca, házszám:
	

	Irányítószám:
	

	Telefonszám:
	

	E-mailcím:
	

	3. Támogatott értesítési címe (amennyiben a székhelyétől eltér):

	Település:
	

	Utca, házszám:
	

	Irányítószám:
	

	4. Támogatott képviselőjének adatai:

	Név:
	

	Telefonszám:
	

	E-mailcím:
	

	5. Önkormányzattól kapott támogatás összege:

	Ft

	6. Támogatásból fedezett kiadások:

	· 
	Ft

	· 
	Ft

	· 
	Ft

	· 
	Ft

	· 
	Ft

	· 
	Ft

	· 
	Ft

	· 
	Ft

	ÖSSZESEN:
	Ft

	7. Nyilatkozatok:

	Büntetőjogi felelősségem tudatában kijelentem, hogy a közölt adatok a valóságnak megfelelnek.

	8. Csatolandó mellékletek:

	· Számlaösszesítő

	· Számviteli bizonylatok hitelesített másolata = a bizonylatok eredeti példányára rá kell vezetni a támogatást megállapító határozat számát, majd másolatukat a számlaösszesítő szerint sorszámozva és hitelesítve kell benyújtani („A másolat hiteléül.” szöveg, aláírás, bélyegző)

	· Szakmai beszámoló a pályázat szerinti cél megvalósulásáról (előkészítés, megvalósítás, lezárás, szervezők, résztvevők, eredmények stb.)

	· A pályázati cél megvalósulását igazoló esetleges dokumentumok (fotók, plakátok, regisztrációs lapok stb.)

	Kelt: ...................................................

	…………………………………………

aláírás (bélyegző)


	SZÁMLÖSSZESÍTŐ

	SSZ.
	BIZONYLATSZÁM
	KELET
	KIADÁSNEM 
	ÖSSZEG

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


4-8. sz. melléklet

� Módosította: 8/2010. (IV.9.) önkormányzati rendelet 1. §. Hatályos: 2010. április 9-től.


� Módosította: 8/2010. (IV.9.) önkormányzati rendelet 4. §. Hatályos: 2010. április 9-től.


� Módosította: 1/2011. (I. 31.) önkormányzati rendelet 1. § (1). Hatályos: 2011. január 31-től.


� Hatályon kívül helyezte: 8/2010. (IV.9.) önkormányzati rendelet 4. §. Hatálytalan: 2010. április 9-től.


� A bekezdést beiktatta: 1/2011. (I. 31.) önkormányzati rendelet 2. § (1). Hatályos: 2011. január 31-től.


� A pontot beiktatta: 1/2011. (I. 31.) önkormányzati rendelet 2. § (2). Hatályos: 2011. január 31-től.


� Módosította: 1/2011. (I. 31.) önkormányzati rendelet 1. § (2). Hatályos: 2011. január 31-től.


� Beiktatta: 8/2010. (IV.9.) önkormányzati rendelet 2. §. Hatályos: 2010. április 9-től.


� Módosította: 8/2010. (IV.9.) önkormányzati rendelet 3. § (1). Hatályos: 2010. április 9-től.


� Módosította: 8/2010. (IV.9.) önkormányzati rendelet 3. § (2). Hatályos: 2010. április 9-től.


� Módosította: 1/2011. (I. 31.) önkormányzati rendelet 1. § (3). Hatályos: 2011. január 31-től.


� Módosította: 1/2011. (I. 31.) önkormányzati rendelet 3. § (1). Hatályos: 2011. január 31-től.


� Csak abban az esetben szükséges benyújtani, ha korábbi pályázat során még nem nyújtotta be.


� Csak abban az esetben szükséges benyújtani, ha korábbi pályázat során még nem nyújtotta be.


� Módosította: 1/2011. (I. 31.) önkormányzati rendelet 3. § (2). Hatályos: 2011. január 31-től.


� Módosította: 1/2011. (I. 31.) önkormányzati rendelet 3. § (3). Hatályos: 2011. január 31-től.


� Hatályon kívül helyezte: 1/2011. (I. 31.) önkormányzati rendelet 4. § (2). Hatályos: 2011. január 31-től.

